#HerChoice 'ਮੇਰੇ ਕੁਆਰੇ ਹੋਣ ਦਾ ਮਤਲਬ ਇਹ ਨਹੀਂ ਕਿ ਮੈਂ ‘ਉਪਲਬਧ’ ਹਾਂ'\nਉਸ ਨੇ ਕਿਹਾ, "ਵੱਡੀ ਕੁੜੀ ਕੁਆਰੀ ਹੋਵੇ ਤਾਂ ਸਾਡੇ ਮੁੰਡੇ ਲਈ ਕੁੜੀ ਲੱਭਣਾ ਔਖਾ ਹੋ ਜਾਵੇਗਾ।"

ਇਸ ਤਰ੍ਹਾਂ ਲੱਗਿਆ ਜਿਵੇਂ ਕਿਸੇ ਨੇ ਮੇਰੇ ਦਿਲ 'ਚ ਤੀਰ ਮਾਰਿਆ ਹੋਵੇ। ਮੈਂ ਦਰਦ ਨਾਲ ਤੜਫ਼ ਗਈ ਪਰ ਮੈਂ ਆਪਣੇ ਹੰਝੂਆਂ 'ਤੇ ਕਾਬੂ ਪਾਇਆ।

ਮੈਨੂੰ ਬਹੁਤ ਗੁੱਸਾ ਆ ਰਿਹਾ ਸੀ। ਉਹ ਕਿਵੇਂ ਇਸ ਤਰ੍ਹਾਂ ਸੋਚ ਸਕਦੇ ਹਨ?

ਮੇਰੇ ਸਾਹ ਭਾਰੀ ਹੋ ਗਏ ਤੇ ਮੇਰਾ ਸਾਹ ਘੁਟਣ ਲੱਗਿਆ ਜਿਵੇਂ ਕਿਸੇ ਨੇ ਮੇਰਾ ਮੂੰਹ ਬੰਦ ਕਰ ਦਿੱਤਾ ਹੋਵੇ ਤੇ ਮੇਰੇ ਹੱਥ ਬੰਨ੍ਹ ਦਿੱਤੇ ਹੋਣ।

'ਮੇਰਾ ਪਰਿਵਾਰ ਮੇਰੇ ਦਰਦ ਤੋਂ ਅਵੇਸਲਾ ਸੀ'

ਮੈਂ ਜ਼ੋਰ ਦੀ ਚੀਕ ਕੇ ਪੁੱਛਣਾ ਚਾਹੁੰਦੀ ਸੀ ਕਿ ਮੇਰਾ ਵਿਆਹ ਨਾ ਕਰਵਾਉਣ ਦਾ ਫੈਸਲਾ ਕਿਉਂ ਮੇਰੇ ਭਰਾ ਲਈ ਜੀਵਨ ਸਾਥਣ ਲੱਭਣ ਦੀ ਰਾਹ ਵਿੱਚ ਰੋੜਾ ਸੀ।

ਹਾਲਾਂਕਿ ਹਾਲਾਤ ਦੇਖਦੇ ਹੋਏ ਚੁੱਪ ਰਹਿਣਾ ਹੀ ਬਿਹਤਰ ਸੀ ਤੇ ਮੈਂ ਚੁੱਪੀ ਧਾਰ ਲਈ।

ਮੈਨੂੰ ਉਮੀਦ ਸੀ ਕਿ ਮੇਰਾ ਭਰਾ ਤੇ ਪਿਤਾ ਇਸ ਦਾ ਵਿਰੋਧ ਕਰਨਗੇ ਪਰ ਹੋਰਨਾਂ ਰਿਸ਼ਤੇਦਾਰਾਂ ਵਾਂਗ ਉਹ ਮੇਰੇ ਦਰਦ ਤੋਂ ਅਵੇਸਲੇ ਸਨ।

ਮੇਰੀ ਮਾਂ ਹਮੇਸ਼ਾ ਮੈਨੂੰ ਸਮਝਦੀ ਰਹੀ ਹੈ ਤੇ ਗੱਲਬਾਤ ਨੂੰ ਰੋਕਣ ਦੀ ਨਾਕਾਮ ਕੋਸ਼ਿਸ਼ ਕਰਦੀ ਰਹੀ ਹੈ।

ਪਰ ਉਹ ਖੁਸ਼ ਸੀ ਕਿ ਉਨ੍ਹਾਂ ਦਾ ਪੁੱਤਰ ਵਿਆਹ ਕਰਵਾ ਰਿਹਾ ਸੀ। ਇੱਕ ਸਮਾਂ ਸੀ ਜਦੋਂ ਮੇਰੇ ਮਾਪਿਆਂ ਨੇ ਮੇਰੇ ਵਿਆਹ ਦੇ ਸੁਫ਼ਨੇ ਵੀ ਦੇਖੇ ਸਨ।

------------------------------------------------------------------------------------------------------------------------------------

#HerChoice 12 ਭਾਰਤੀ ਔਰਤਾਂ ਦੀਆਂ ਸੱਚੀਆਂ ਕਹਾਣੀਆਂ ਦੀ ਲੜੀ ਹੈ। ਇਹ ਕਹਾਣੀਆਂ 'ਮਾਡਰਨ ਭਾਰਤੀ ਔਰਤਾਂ'

ਦੀ ਵਿਚਾਰਧਾਰਾ ਦਾ ਦਾਇਰਾ ਵਧਾਉਂਦੀ ਹੈ ਤੇ ਚੁਣੌਤੀ ਦਿੰਦੀਆਂ ਹਨ। ਉਨ੍ਹਾਂ ਔਰਤਾਂ ਦੀ ਚੋਣ, ਖਾਹਿਸ਼ਾਂ, ਇੱਛਾਵਾਂ ਨੂੰ ਪੇਸ਼ ਕਰਦੀ ਹੈ।

 ------------------------------------------------------------------------------------------------------------------------------------

ਦੋਹਾਂ ਵਿੱਚੋਂ ਉਮਰ 'ਚ ਵੱਡੀ ਹੋਣ ਕਰਕੇ ਇਹ ਤੈਅ ਸੀ ਕਿ ਮੇਰਾ ਹੀ ਪਹਿਲਾਂ ਵਿਆਹ ਹੋਵੇਗਾ ਪਰ ਮੈਂ ਅਜਿਹਾ ਨਹੀਂ ਕੀਤਾ। 

ਇਹ ਮੇਰੇ ਮਾਪਿਆਂ ਨੂੰ ਉਸ ਖੁਸ਼ੀ ਤੋਂ ਵਰਜਣਾ ਸੀ ਜਿਸ ਲਈ ਉਨ੍ਹਾਂ ਦੀ ਬਹੁਤ ਵੱਡੀ ਖਾਹਿਸ਼ ਸੀ। ਇਸੇ ਕਰਕੇ ਪਿਛਲੇ ਕੁਝ ਸਾਲਾਂ 'ਚ ਸਾਡੇ ਵਿਚਾਲੇ ਤਣਾਅ ਰਿਹਾ।

'ਇੱਕ ਪੇਸ਼ਕਸ਼ ਨੇ ਹੈਰਾਨ ਕਰ ਦਿੱਤਾ'

ਇਹੀ ਤਣਾਅ ਮੇਰੇ ਰਿਸ਼ਤੇਦਾਰਾਂ ਅਤੇ ਦੋਸਤਾਂ ਤੱਕ ਵੀ ਪਹੁੰਚਿਆ। ਕੁਝ ਲੋਕਾਂ ਨੂੰ ਇਹੀ ਉਮੀਦ ਸੀ ਪਰ ਕਈ ਰਿਸ਼ਤੇਦਾਰਾਂ ਲਈ ਇਹ ਹੈਰਾਨ ਕਰਨ ਵਾਲਾ ਸੀ।

ਇੱਕ ਦਿਨ ਇੱਕ ਪੁਰਾਣੇ ਸਕੂਲ ਦੇ ਦੋਸਤ ਨੇ ਮੈਨੂੰ ਫੋਨ ਕੀਤਾ ਤੇ ਕਿਹਾ, "ਮੈਨੂੰ ਪਤਾ ਹੈ ਤੂੰ ਵਿਆਹ ਨਹੀਂ ਕਰਵਾਉਣਾ ਚਾਹੁੰਦੀ ਪਰ ਤੇਰੀ ਕੁਝ ਜ਼ਰੂਰਤਾਂ' ਹੋਣਗੀਆਂ। ਜੇ ਤੂੰ ਚਾਹੇ ਤਾਂ ਮੈਂ ਉਹ ਪੂਰੀਆਂ ਕਰਨ ਵਿੱਚ ਮਦਦ ਕਰ ਸਕਦਾ ਹਾਂ।" 

ਉਸ ਨੇ ਕਿਹਾ ਉਸ ਨੂੰ ਇਹ ਕਰਨਾ ਵੀ ਪਸੰਦ ਹੈ। ਸਿਰਫ਼ ਇੱਕ ਸ਼ਰਤ 'ਤੇ ਕਿ ਇਸ ਬਾਰੇ ਉਸ ਦੀ ਪਤਨੀ ਤੇ ਉਸ...\n\ntl;dr:
ਮੈਂ ਆਪਣੇ ਛੋਟੇ ਭਰਾ ਲਈ ਲਾੜੀ ਲੱਭਣ ਵਾਸਤੇ ਇੱਕ ਅਖ਼ਬਾਰ ਦੇ ਮੈਟ੍ਰੀਮੋਨੀਅਲ ਪੰਨੇ 'ਤੇ ਇਸ਼ਤਿਹਾਰ ਦੇਖ ਰਹੀ ਸੀ। ਸਾਡੇ ਇੱਕ ਰਿਸ਼ਤੇਦਾਰ ਨੇ ਇਸ ਲਾਈਨ- 'ਇੱਕ ਕੁਆਰੀ ਭੈਣ ਹੈ' 'ਤੇ ਲਾਲ ਰੰਗ ਨਾਲ ਗੋਲਾ ਮਾਰਿਆ।